62020TO0231(02)_INF
2021 m. birželio 8 d. Bendrojo Teismo (dešimtoji išplėstinė kolegija) nutartis
Price / Taryba
(Byla T‑231/20)
„Ieškinys dėl panaikinimo – Laisvės, saugumo ir teisingumo erdvė – Susitarimas dėl Jungtinės Karalystės išstojimo iš Europos Sąjungos ir Euratomo – Tarybos sprendimas dėl susitarimo dėl išstojimo sudarymo – Jungtinės Karalystės piliečiai – Sąjungos pilietybės netekimas – Konkrečios sąsajos nebuvimas – Nereglamentuojamojo pobūdžio teisės aktas – Nepriimtinumas“
1.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Konkreti sąsaja su bendro pobūdžio aktu – Sąlygos – Tarybos sprendimas, kuriuo patvirtinamas susitarimo, kuriuo nustatoma Jungtinės Karalystės išstojimo iš Sąjungos tvarka, sudarymas – Jungtinės Karalystės piliečių pareikštas ieškinys – Sąjungos pilietybės ir su ja susijusių teisių netekimas – Konkrečios sąsajos nebuvimas – Nepriimtinumas
(SESV 263 straipsnio ketvirta pastraipa; Tarybos sprendimas (ES) 2020/135)
(žr. 34, 36–40, 44–51 punktus)
2.
Ieškinys dėl panaikinimo – Fiziniai ar juridiniai asmenys – Reglamentuojamojo pobūdžio teisės akto sąvoka, kaip ji suprantama pagal SESV 263 straipsnio ketvirtą pastraipą – Tarybos sprendimas, kuriuo patvirtinamas susitarimo, kuriuo nustatoma Jungtinės Karalystės išstojimo iš Sąjungos tvarka, sudarymas – Neįtraukimas
(SESV 263 straipsnio ketvirta pastraipa; Tarybos sprendimas (ES) 2020/135)
(žr. 52, 54, 55, 57, 58, 65–77 punktus)
Dalykas
SESV 263 straipsniu grindžiamas prašymas iš dalies panaikinti, pirma, Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (OL L 29, 2020, p. 7) ir, antra, 2020 m. sausio 30 d. Tarybos sprendimą (ES) 2020/135 dėl Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos sudarymo (OL L 29, 2020, p. 1).
Rezoliucinė dalis
1.
Atmesti ieškinį kaip nepriimtiną.
2.
Nebereikia priimti sprendimo dėl Europos Komisijos pateikto prašymo leisti įstoti į bylą.
3.
Nurodyti D. Price padengti savo bylinėjimosi išlaidas, taip pat Europos Sąjungos patirtas bylinėjimosi išlaidas, įskaitant patirtąsias per procedūrą dėl laikinųjų apsaugos priemonių taikymo, išskyrus su prašymu įstoti į bylą susijusias bylinėjimosi išlaidas.
4.
D. Price, Taryba ir Komisija padengia kiekvienas savo bylinėjimosi išlaidas, susijusias su prašymu įstoti į bylą.